Γνωμοδότηση της Επιτροπής των Περιφερειών για:

- την «Ανακοίνωση της Επιτροπής επί του συνόλου των επιτρεπόμενων μέσων για την ανάπτυξη των κοινοτικών ταχυδρομικών υπηρεσιών» και - την «Πρόταση οδηγίας του Ευρωπαϊκού Κοινοβουλίου και του Συμβουλίου που αφορά κοινούς κανόνες για την ανάπτυξη των κοινοτικών ταχυδρομικών υπηρεσιών και τη βελτίωση της ποιότητας των παρεχομένων υπηρεσιών»

(96/C 337/05)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ

Έχοντας υπόψη την «Ανακοίνωση της Επιτροπής επί του συνόλου των επιτρεπόμενων μέσων για την ανάπτυξη των κοινοτικών ταχυδρομικών υπηρεσιών» και την «Πρόταση οδηγίας του Ευρωπαϊκού Κοινοβουλίου και του Συμβουλίου που αφορά κοινούς κανόνες για την ανάπτυξη των κοινοτικών ταχυδρομικών υπηρεσιών και τη βελτίωση της ποιότητας των παρεχομένων υπηρεσιών» (COM(95) 227 τελικό) (),

Έχοντας υπόψη την απόφαση του Συμβουλίου της 3ης Ιανουαρίου 1996 να ζητήσει τη γνωμοδότηση της Επιτροπής των Περιφερειών σύμφωνα με τις διατάξεις του άρθρου 198Γ παράγραφος 1 της Συνθήκης για την Ευρωπαϊκή Κοινότητα,

Έχοντας υπόψη την απόφασή της, της 18ης Ιουλίου 1996, να παραπέμψει το θέμα στην υποεπιτροπή 3 «Τηλεπικοινωνίες»,

Έχοντας υπόψη το σχέδιο γνωμοδότησης (CdR 422/95 rιv.) που υιοθετήθηκε από την επιτροπή 3 στις 18 Απριλίου 1996, (εισηγητής: ο κ. Frank NASH),

Έχοντας υπόψη τη Συνθήκη περί ιδρύσεως της Ευρωπαϊκής Κοινότητας και, ιδιαιτέρως, τα άρθρα 57(2), 66 και 100Α και εντεύθεν,

Έχοντας υπόψη το ψήφισμα του Ευρωπαϊκού Κοινοβουλίου της 22ας Ιανουαρίου 1993, σχετικά με το Πράσινο Βιβλίο για την «Ανάπτυξη της ενιαίας αγοράς στον τομέα των ταχυδρομικών υπηρεσιών»,

Έχοντας υπόψη το ψήφισμα του Συμβουλίου της 7ης Φεβρουαρίου 1994, σχετικά με την ανάπτυξη των κοινοτικών ταχυδρομικών υπηρεσιών,

Έχοντας υπόψη την πρόταση της Επιτροπής και την αίτηση του Συμβουλίου για γνωμοδότηση της Επιτροπής των Περιφερειών επί της οδηγίας αυτής,

Κατά τη 13η σύνοδο ολομέλειας, που πραγματοποιήθηκε στις 12 και 13 Ιουνίου 1996 (συνεδρίαση της 13ης Ιουνίου), η Επιτροπή των Περιφερειών υιοθέτησε την ακόλουθη γνωμοδότηση.

1. Εισαγωγή

Τον Ιούνιο του 1992, η Επιτροπή εξέδωσε Πράσινο Βιβλίο για την ανάπτυξη της ενιαίας αγοράς στον τομέα των ταχυδρομικών υπηρεσιών.

Στο Πράσινο Βιβλίο αναλύεται η κατάσταση που επικρατεί στον ταχυδρομικό τομέα και περιλαμβάνονται ορισμένες προτάσεις για την περαιτέρω ανάπτυξη των υπηρεσιών αυτών στην Κοινότητα. Τα αποτελέσματα της ευρείας συζήτησης που διεξήχθη, στην οποία συμμετείχαν όλες οι ενδιαφερόμενες πλευρές, παρουσιάστηκαν από την Επιτροπή, τον Ιούνιο του 1993, σε ανακοίνωσή της προς το Ευρωπαϊκό Κοινοβούλιο και το Συμβούλιο με αντικείμενο τις κατευθυντήριες γραμμές για την ανάπτυξη των κοινοτικών ταχυδρομικών υπηρεσιών, στην οποία προτείνονται ορισμένες κοινοτικές πρωτοβουλίες. Τέλος, τον Ιούλιο του 1995, η Επιτροπή εξέδωσε σχέδιο οδηγίας σχετικά με τους κοινούς κανόνες για την ανάπτυξη και τη βελτίωση της ποιότητας των ταχυδρομικών υπηρεσιών στην Κοινότητα.

Η οδηγία καλύπτει ουσιαστικά δύο βασικούς τομείς:

- Την καθιέρωση μιας καθολικής ταχυδρομικής υπηρεσίας που θα προσφέρεται σε όλους τους πολίτες της Ένωσης.

- Την ελευθέρωση ορισμένων τομέων των ταχυδρομικών υπηρεσιών.

Παράλληλα με την προαναφερθείσα οδηγία, η Επιτροπή δημοσίευσε σχέδιο ανακοίνωσης στο οποίο περιγράφονται οι όροι υπό τους οποίους προτίθεται να εφαρμόσει στον ταχυδρομικό τομέα τους κανόνες περί ανταγωνισμού που περιλαμβάνονται στη Συνθήκη.

2. Γενικές παρατηρήσεις

2.1. Η Επιτροπή των Περιφερειών επιδοκιμάζει εν γένει τις προτάσεις που περιλαμβάνονται στην οδηγία, οι οποίες κρίνει ότι είναι καινοτόμες και ότι υποβάλλονται εγκαίρως για την υποστήριξη του στόχου της προώθησης των ταχυδρομικών υπηρεσιών στην Ευρωπαϊκή Ένωση και, ιδιαιτέρως, για την εξασφάλιση μιας καθολικής ταχυδρομικής υπηρεσίας για όλους τους χρήστες στην Ευρωπαϊκή Κοινότητα.

2.2. Σημειώνει ότι οι ταχυδρομικές υπηρεσίες της Κοινότητας παράγουν περί το 1,3 % του ΑΕγχΠ και απασχολούν 1,8 εκατομμύρια εργαζόμενους, από τους οποίους 1,4 εκατομμύρια απασχολούνται σε δημόσιους οργανισμούς, καθώς και ότι οι κοινοτικές ταχυδρομικές υπηρεσίες διεκπεραιώνουν κάθε χρόνο περί τα 80 δισεκατομμύρια επιστολών και δεμάτων, 3 εκατομμύρια από τα οποία αφορούν το ενδοκοινοτικό διασυνοριακό ταχυδρομείο.

2.3. Αναγνωρίζει ότι είναι απαραίτητο να περιχαρακωθεί ο προστατευόμενος τομέας, προκειμένου να του επιτραπεί να παράσχει μια καθολική υπηρεσία και συμφωνεί με την άποψη ότι η κοινοτική νομοθεσία και οι κανόνες περί ανταγωνισμού που περιλαμβάνονται στη Συνθήκη, όπως έχει αναγνωρισθεί από το Δικαστήριο των Ευρωπαϊκών Κοινοτήτων, ισχύουν για τον ταχυδρομικό τομέα.

2.4. Μετά από εκτενείς διαβουλεύσεις με υπαλλήλους της Επιτροπής, δημόσιους και ιδιωτικούς ταχυδρομικούς οργανισμούς και εκπροσώπους των συνδικαλιστικών οργανώσεων και των ενώσεων των καταναλωτών, καθώς και άλλων ενδιαφερομένων πλευρών, υποβάλλει την ακόλουθη γνωμοδότηση και προτείνει τις ακόλουθες τροπολογίες επί της οδηγίας για τις ταχυδρομικές υπηρεσίες.

3. Ειδικές παρατηρήσεις

Ανακοίνωση επί του συνόλου των μέσων για την ανάπτυξη των κοινοτικών ταχυδρομικών υπηρεσιών

3.1. Η Επιτροπή των Περιφερειών λαμβάνει γνώση των εισαγωγικών παρατηρήσεων στην οδηγία και επιδοκιμάζει ιδιαιτέρως την αξιολόγηση των προτεινόμενων μέτρων υπό το φως της αρχής της επικουρικότητας.

Στόχος των προβλεπόμενων δράσεων

3.2. Ο κύριος στόχος είναι να διασφαλισθεί σε όλη την Ένωση η υψηλή ποιότητα της καθολικής ταχυδρομικής υπηρεσίας σε προσιτές τιμές και να εξασφαλισθεί η χρηματοδότησή της. Σύμφωνα με το άρθρο 7Α της Συνθήκης, επιδιώκεται η καθιέρωση μιας αγοράς χωρίς εσωτερικά σύνορα, η οποία θα εξασφαλίζει την παροχή υπηρεσιών και τη χρηματοδότηση, καθώς και την ελεύθερη κυκλοφορία αγαθών, υπηρεσιών και προσώπων.

Κοινοτική διάσταση του προβλήματος

3.3. Η βελτίωση της αποτελεσματικότητας και της αποδοτικότητας των ταχυδρομικών υπηρεσιών θα ωφελήσει όλους τους πολίτες των κρατών μελών.

Μέχρι στιγμής, οι δράσεις που αναλάμβαναν οι ταχυδρομικοί οργανισμοί στον τομέα της εναρμόνισης παρέμειναν περιορισμένες, εν μέρει επειδή τα μέτρα που είχαν ληφθεί δεν ήταν δεσμευτικά και επειδή τα τελευταία χρόνια έχει σημειωθεί ελάχιστη πρόοδος, ιδιαιτέρως όσον αφορά τις διασυνοριακές υπηρεσίες.

Η αναγκαιότητα των κοινοτικών δράσεων

3.4. Η θέσπιση κοινοτικής νομοθεσίας είναι απαραίτητη, προκειμένου να επιτευχθούν σύντομα αποτελέσματα, ιδιαιτέρως στους τομείς του διασυνοριακού ταχυδρομείου και της τεχνικής τυποποίησης. Οι ασυντόνιστες δράσεις των κρατών μελών θα μπορούσαν να παρεμποδίσουν τη λειτουργία της ενιαίας αγοράς ταχυδρομικών υπηρεσιών. Τέλος, ιδιαίτερη σημασία έχει ο κοινωνικός ρόλος που διαδραματίζουν οι ταχυδρομικές υπηρεσίες, ιδιαιτέρως σε απομακρυσμένες περιοχές και στον περιφερειακό προγραμματισμό.

Δυνατότητες δράσης που διαθέτει η Κοινότητα: δυνητικά πλεονεκτήματα της οδηγίας

3.5. Στις προβλεπόμενες δράσεις πρέπει να συμμετέχουν όλα τα κράτη μέλη. Με την πρόταση οδηγίας προτείνονται βασικοί κανόνες και αρχές που συνθέτουν μια κοινή βάση εναρμονισμένων μέτρων. Τα κράτη μέλη πρέπει να φροντίσουν για την ενσωμάτωση των εν λόγω κοινοτικών διατάξεων στην εθνική νομοθεσία, σε κανονισμούς και σε διοικητικές διατάξεις, καθώς και για τον προσδιορισμό των ακριβών παραμέτρων του συστήματος που είναι περισσότερο κατάλληλο για την περίπτωσή τους.

Προοίμιο και επιμέρους σημεία της οδηγίας

3.6. Η Επιτροπή των Περιφερειών επιδοκιμάζει το προοίμιο και τα επιμέρους σημεία της οδηγίας, προτείνει όμως τις ακόλουθες τροποποιήσεις:

3.7. Σημείο 4

Να αντικατασταθεί το κείμενο: «Ότι η Επιτροπή προέβη σε εκτεταμένες δημόσιες διαβουλεύσεις επί των πτυχών των ταχυδρομικών υπηρεσιών που παρουσιάζουν κοινοτικό ενδιαφέρον» από το κείμενο:

«Ότι η Επιτροπή προέβη σε εκτεταμένες δημόσιες διαβουλεύσεις επί των πτυχών των ταχυδρομικών υπηρεσιών που παρουσιάζουν κοινοτικό ενδιαφέρον και παρέλαβε και συνεκτίμησε τις απόψεις των ενδιαφερομένων πλευρών του τομέα των ταχυδρομικών υπηρεσιών.»

Αιτιολογία

Ο ταχυδρομικός τομέας είναι ο σημαντικότερος παράγοντας στην οδηγία αυτή και η συμβολή και απόψεις του θα πρέπει να αναγνωρισθούν και να ληφθούν υπόψη.

3.8. Σημείο 6

Να αντικατασταθεί το κείμενο: «Ότι οι διασυνοριακοί δεσμοί δεν ανταποκρίνονται πάντοτε στις προσδοκίες των χρηστών και των ευρωπαίων πολιτών και ότι οι επιδόσεις ως προς την ποιότητα των παρεχομένων υπηρεσιών στο πλαίσιο των κοινοτικών διασυνοριακών ταχυδρομικών υπηρεσιών, δεν είναι σήμερα καθόλου ικανοποιητικές» από το κείμενο:

«Ότι οι διασυνοριακοί δεσμοί πρέπει να καταστούν περισσότερο αποδοτικοί και να παρέχουν πιο ποιοτικές υπηρεσίες.»

Αιτιολογία

Ενώ είναι γενικά παραδεκτό ότι πρέπει να αυξηθεί η αποδοτικότητα των διασυνοριακών δεσμών, δεν υπάρχουν στοιχεία από τα οποία να προκύπτει ότι η λειτουργία τους είναι ιδιαιτέρως αναποτελεσματική, όσον αφορά τις ταχυδρομικές υπηρεσίες στην πλειοψηφία των κρατών μελών.

3.9. Σημείο 17

Αυτό αφορά τη δέσμευση της ελευθέρωσης της διαφήμισης δια του ταχυδρομείου από 31ης Δεκεμβρίου 2000, πρέπει να τροποποιηθεί κατά τον ακόλουθο τρόπο:

«Ότι η διαφήμιση δια του ταχυδρομείου συνιστά ένα ιδιαίτερο τμήμα των ταχυδρομικών υπηρεσιών και ότι ο διαχωρισμός του από το κανονικό ταχυδρομείο θα προκαλούσε σύγχυση και στις περισσότερες περιπτώσεις θα ήταν δύσκολο να προσδιορισθεί από νομική άποψη, καθώς και ότι, επειδή τα εισοδήματα που αποφέρει είναι απαραίτητα για τη διατήρηση της καθολικής υπηρεσίας, πρέπει να παραμείνει στον προστατευόμενο τομέα και ότι η επανεξέταση του τομέα αυτού θα πραγματοποιηθεί τέσσερα χρόνια μετά από την εφαρμογή της οδηγίας.»

Αιτιολογία

Η διαφήμιση δια του ταχυδρομείου αντιστοιχεί σε ποσοστό 17 % του όγκου και 12 % των εσόδων στις δημόσιες ταχυδρομικές υπηρεσίες διεκπεραίωσης επιστολών. Η ελευθέρωση του τομέα αυτού θα μπορούσε να έχει καταστροφικές συνέπειες για την παροχή της καθολικής υπηρεσίας.

Για το λόγο αυτό, η Επιτροπή των Περιφερειών προτείνει να γίνει αποδεκτή η τροπολογία της, την οποία θεωρεί κατάλληλη για τη διασφάλιση της πρέπουσας καθολικής υπηρεσίας, και να επανεξετασθεί η λειτουργία του τομέα αυτού μετά από τέσσερα χρόνια από την εφαρμογή της οδηγίας, ούτως ώστε να επιτραπεί η κατάλληλη αξιολόγηση των επιπτώσεων - ιδιαιτέρως των οικονομικών - της οδηγίας για τον τομέα των ταχυδρομικών υπηρεσιών.

3.10. Σημείο 18

Αυτό αναφέρεται στο διασυνοριακό ταχυδρομείο και περιλαμβάνει την πρόταση της ελευθέρωσης του τομέα αυτού από την 31η Δεκεμβρίου 2000, πρέπει να αντικατασταθεί από το ακόλουθο κείμενο:

«Ότι το διασυνοριακό ταχυδρομείο αντιστοιχεί κατά μέσο όρο στο 4 % του όγκου και στο 3 % των εσόδων των δημόσιων ταχυδρομικών υπηρεσιών διεκπεραίωσης επιστολών στην Κοινότητα, στο βαθμό που η συμβολή του στην οικονομική ισορροπία των επιχειρήσεων παροχής καθολικής υπηρεσίας είναι απαραίτητη, ότι η Επιτροπή θα αποφασίσει, το αργότερο στις 31 Δεκεμβρίου 2000, για τη δυνατότητα μετάθεσης της ημερομηνίας ελευθέρωσης, λαμβάνοντας υπόψη τις εξελίξεις - ιδιαιτέρως τις οικονομικές, κοινωνικές και τεχνολογικές - που λαμβάνουν χώρα στον τομέα και συνεκτιμώντας την οικονομική ισορροπία των δημόσιων οργανισμών.»

Αιτιολογία

Το διασυνοριακό ταχυδρομείο αντιστοιχεί κατά μέσο όρο στο 4 % του όγκου και στο 3 % των εσόδων των δημόσιων ταχυδρομικών οργανισμών, ποσοστά που σε ορισμένες χώρες είναι πολύ υψηλότερα. Η απώλεια των απολαβών αυτών εκ μέρους των δημόσιων ταχυδρομικών οργανισμών κατά τη διάρκεια της μεταβατικής περιόδου εφαρμογής της οδηγίας θα μπορούσε να έχει πάρα πολύ σοβαρές επιπτώσεις. Κατά συνέπεια, ο τομέας αυτός δεν θα πρέπει να επανεξεταστεί πριν από το 2000, όταν οι επιπτώσεις της οδηγίας θα μπορούν να αναλυθούν με τον κατάλληλο τρόπο.

Η Oδηγία

Kεφάλαιο 1 - Αντικείμενο και ορισμοί

3.11. Η Επιτροπή των Περιφερειών επιδοκιμάζει το αντικείμενο και τους ορισμούς που περιλαμβάνονται στο κεφάλαιο 1 και επιφυλάσσεται να σχολιάσει ορισμένες πτυχές άλλων κεφαλαίων.

Κεφάλαιο 2 - Καθολική υπηρεσία

3.12. Η Επιτροπή των Περιφερειών επιδοκιμάζει την πρόταση παροχής καθολικής ταχυδρομικής υπηρεσίας στην Κοινότητα και, ιδιαιτέρως, την παροχή υπηρεσιών υψηλής ποιότητας για όλους τους χρήστες σε προσιτές τιμές. Ωστόσο, εφιστά την προσοχή στο γεγονός ότι οι δραστηριότητες παροχής ταχυδρομικών υπηρεσιών έχουν σημαντική ανθρώπινη διάσταση που πρέπει να ληφθεί υπόψη κατά την πραγματοποίηση των απαιτούμενων αλλαγών.

3.13. Επιδοκιμάζει μεν τη μέριμνα που προβλέπεται, προκειμένου η πυκνότητα των σημείων επαφής και ανάληψης να ανταποκρίνεται στις ανάγκες των χρηστών, ζητεί όμως να θεσπιστούν ελάχιστες προδιαγραφές για τα σημεία αυτά, ιδιαιτέρως στις αγροτικές περιοχές και να δοθεί ειδική βοήθεια στα ταχυδρομεία της υπαίθρου 7

3.14. σημειώνει ότι οι οργανισμοί παροχής της καθολικής υπηρεσίας εγγυώνται, καθ'όλες τις εργάσιμες ημέρες και τουλάχιστον πέντε ημέρες την εβδομάδα, μία συλλογή από τα αντίστοιχα σημεία και μία διανομή κατ'οίκον για κάθε φυσικό ή νομικό πρόσωπο 7

3.15. ζητεί, όμως, όσον αφορά τις μεγάλες αστικές περιοχές και όταν αυτό εμπίπτει στις αρμοδιότητες των κρατών μελών, να διπλασιασθεί η συχνότητα ανάληψης και διανομής για τους επαγγελματίες χρήστες 7

3.16. σημειώνει ότι, με την καθολική υπηρεσία, θα διασφαλίζεται η ταχυδρομική μεταφορά αντικειμένων έως 2 χιλγρ. και ταχυδρομικών δεμάτων έως 20 χιλγρ., καθώς και συστημένων και ασφαλισμένων, όπως εγκρίθηκε από τη Διεθνή Ταχυδρομική Ένωση το 1989, και ότι στα μέτρα αυτά περιλαμβάνονται τόσο οι εθνικές όσο και οι διασυνοριακές υπηρεσίες 7

3.17. Ζητεί, ωστόσο, να τροποποιηθεί η πρώτη σειρά του άρθρου 4 από: «Κάθε κράτος μέλος ορίζει έναν ή περισσότερους ταχυδρομικούς φορείς», σε:

«Κατόπιν διαβουλεύσεων με τις τοπικές και περιφερειακές αρχές, κάθε κράτος μέλος ορίζει έναν ή περισσότερους ταχυδρομικούς φορείς» 7

3.18. Συμφωνεί με το πνεύμα του άρθρου 5, ζητεί, ωστόσο, να τροποποιηθεί η τρίτη περίπτωση από: «Να παρέχεται χωρίς να γίνονται κανενός είδους διακρίσεις, βασιζόμενες σε πολιτικές, θρησκευτικές ή φιλοσοφικές αντιλήψεις,» σε:

«Να παρέχεται χωρίς να γίνονται κανενός είδους διακρίσεις και ιδιαιτέρως διακρίσεις για πολιτικούς, θρησκευτικούς και ιδεολογικούς λόγους ή διακρίσεις σε βάρος περιφερειών» 7

Περαιτέρω, διακατέχεται από ανησυχίες ότι δεύτερος όρος του άρθρου 5 δεν καλύπτει την έννοια των ενιαίων τελών σε κάθε κράτος μέλος και ζητεί να προστεθεί στο κείμενο ο ακόλουθος όρος:

«Θα καθορίσει ενιαία τέλη για όλους τους χρήστες ανεξάρτητα από την ιδιότητά τους» 7

3.19. Συμφωνεί απόλυτα με το περιεχόμενο των άρθρων 6 και 7.

Κεφάλαιο 3 - Εναρμόνιση των υπηρεσιών που μπορούν να προστατεύονται

3.20. Λόγω των επιπτώσεων που έχουν τα σημεία που περιλαμβάνονται στο άρθρο 8 της οδηγίας, η ΕΤΠ καλεί την Επιτροπή να το αναδιατυπώσει ως εξής:

Α. Στο βαθμό που καθίσταται αναγκαίο για τη συνέχιση της παροχής καθολικής υπηρεσίας, είναι δυνατόν να υπαχθούν στην αποκλειστική αρμοδιότητα των οργανισμών παροχής καθολικής υπηρεσίας κάθε κράτους μέλους, οι υπηρεσίες που αφορούν τη συλλογή, τη διαλογή, τη μεταφορά και τη διανομή της αλληλογραφίας, συμπεριλαμβανομένης της διαφήμισης διά του ταχυδρομείου, τα τέλη της οποίας ισοδυναμούν με το πενταπλάσιο του δημόσιου τέλους που καταβάλλεται για ένα αντικείμενο αλληλογραφίας πρώτης βαθμίδας βάρους, υπό τον όρο ότι δεν υπερβαίνουν τα 350 γραμμάρια, καθώς και τη διανομή της διασυνοριακής εισερχόμενης και εξερχόμενης αλληλογραφίας, που υπάγεται στις ίδιες κατηγορίες βάρους και τιμής.

Β. Να καταργηθεί η παράγραφος 2.

Γ. Οι παράγραφοι 2 και 3 μετατρέπονται σε παράγραφο 2 που έχει ως εξής:

Δ. (Παράγραφος 2) Οι διατάξεις της παραγράφου 1, θα εξετασθούν, τη χρονική στιγμή κατά την οποία η Επιτροπή, σύμφωνα με το άρθρο 23, θα υποβάλει έκθεση προς το Ευρωπαϊκό Κοινοβούλιο και το Συμβούλιο, σχετικά με την εφαρμογή της παρούσας οδηγίας, καθώς επίσης και όχι αργότερα από τέσσερα χρόνια μετά από την ημερομηνία έναρξης ισχύος της παρούσας οδηγίας.

Ε. (Παράγραφος 3) Τα κράτη μέλη, κατόπιν αιτήσεως της Επιτροπής, υποβάλουν έκθεση, σύμφωνα με την παράγραφο 2 του παρόντος άρθρου.

Αιτιολογία

Η Επιτροπή των Περιφερειών κρίνει ότι θα χρειασθεί να περάσουν τέσσερα χρόνια μετά τη θέση σε ισχύ της οδηγίας, προκειμένου να καταστεί δυνατόν να αναλυθούν οι επιπτώσεις της για τη λειτουργία των φορέων παροχής καθολικής υπηρεσίας.

3.21. Το Άρθρο 9 της οδηγίας να συμπληρωθεί ως εξής:

«..., και στον/στους οποίο/οποίους ανατίθεται η διασφάλιση της παροχής υπηρεσιών συστημένων επιστολών.»

Κεφάλαιο 4 - Όροι για την παροχή μη προστατευόμενων υπηρεσιών και την πρόσβαση στο δίκτυο

3.22. Η Επιτροπή των Περιφερειών συμφωνεί με τους όρους που αναφέρονται στα άρθρα 10, 11 και 12 του κεφαλαίου 4, προτείνει όμως τις ακόλουθες τροποποιήσεις:

Άρθρο 15

Να τροποποιηθεί το περιεχόμενο του άρθρου αυτού από:

«Τα κράτη μέλη μπορούν να προβλέπουν σύστημα αναγνώρισης της διαφήμισης δια του ταχυδρομείου που θα επιτρέπει τον έλεγχό της, όταν αυτή θα ελευθερωθεί.»

σε

«Τα κράτη μέλη μπορούν να προβλέπουν σύστημα αναγνώρισης των νέων υπηρεσιών, όταν αυτές θα ελευθερωθούν.»

Στο σημείο 6 του Άρθρου 10 της οδηγίας να προστεθούν τα εξής:

«Οι νέες υπηρεσίες θα μπορούν να παρέχονται υπό συνθήκες ελεύθερου ανταγωνισμού με τον όρο ότι θα διαφέρουν και θα διακρίνονται από τις υπηρεσίες που προστατεύονται, ενώ η εθνική ρυθμιστική αρχή θα είναι αρμόδια να εκτιμήσει τη διαφορά αυτή, ιδίως από άποψη τιμής.»

3.23. Η Επιτροπή των Περιφερειών προτείνει να συμπεριληφθεί η ακόλουθη προσθήκη στο άρθρο 11, παράγραφος 1, το οποίο αναφέρεται στην εναρμόνιση των διαδικασιών χορήγησης άδειας:

«Στην τελευταία περίπτωση, οι φορείς παροχής καθολικής υπηρεσίας στη χώρα που εισέρχεται η αλληλογραφία θα λαμβάνουν αποζημίωση για να καλύπτουν τα έξοδά τους και για να είναι σε θέση να βελτιώσουν την ποιότητα των διασυνοριακών υπηρεσιών που προσφέρουν.»

Αιτιολογία

Στόχος της τροποποιήσης είναι να δοθεί στους φορείς παροχής καθολικής υπηρεσίας ή στη χώρα αποδοχής η δυνατότητα να καλύψουν πλήρως τις δαπάνες της διανομής ταχυδρομείου.

Κεφάλαιο 5 - Αρχές τιμολόγησης και διαφάνεια των λογαριασμών

3.24. Όταν το άρθρο 14 της οδηγίας σχετικά με τα καταληκτικά τέλη, η ΕΤΠ προτείνει να αντικατασταθεί το κείμενο της Ευρωπαϊκής Επιτροπής από το ακόλουθο:

«Τα Ευρωπαϊκά ταχυδρομεία αμείβουν άλληλα για τις μεταξύ τους υπηρεσίες βάσει του αντίστοιχου κόστους που εκφράζεται από τις εγχώριες τιμές. Η Επιτροπή των Περιφερειών ζητεί από την Ευρωπαϊκή Επιτροπή να ορίσει ένα κανονιστικό πλαίσιο για ένα παρόμοιο σύστημα.

Ενόψει της εφαρμογής ενός ανάλογου συστήματος, τα Ευρωπαϊκά ταχυδρομεία θα έχουν το δικαίωμα να εφαρμόζουν μέτρα προστασίας από την πρακτική της ταχυδρόμησης, μέσω τρίτης χώρας, με το άρθρο 25 της Συνθήκης της Ένωσης Καθολικών Ταχυδρομικών Υπηρεσιών, συμπεριλαμβανόμενης και της μη φυσικής ταχυδρόμησης μέσω τρίτης χώρας.»

3.25. Όσον αφορά όμως το σημείο 15, παράγραφος 2 που αναφέρεται στους χωριστούς λογαριασμούς, ζητεί να αντικατασταθεί από το ακόλουθο κείμενο:

«Οι φορείς παροχής καθολικής υπηρεσίας τηρούν στα αναλυτικά τους λογιστικά χωριστούς λογαριασμούς για κάθε υπηρεσία του προστατευόμενου τομέα, αφενός, και για τις μη προστατευόμενες υπηρεσίες, αφετέρου.»

Αιτιολογία

Η διάκριση μεταξύ συλλογής, μεταφοράς, διαλογής και διανομής για λόγους τήρησης χωριστών λογαριασμών θα ήταν εξαιρετικά αναποτελεσματική και θα αύξανε αδικαιολόγητα τη γραφειοκρατία.

Κεφάλαιο 6 - Ποιότητα των υπηρεσιών

3.26. Η Επιτροπή των Περιφερειών συμφωνεί με το γενικό πνεύμα που διέπει τα άρθρα για την ποιότητα των υπηρεσιών, προτείνει όμως τις ακόλουθες τροποποιήσεις.

Όσον αφορά το άρθρο 16 που αναφέρεται στα ποιοτικά πρότυπα, να αντικατασταθεί η φράση:

«Τα πρότυπα αυτά καθορίζονται από τα κράτη μέλη, για τις εθνικές υπηρεσίες»

από τη φράση:

«Τα πρότυπα αυτά καθορίζονται από τα κράτη μέλη, κατόπιν διαβουλεύσεων με τις τοπικές και περιφερειακές αρχές για την περίπτωση των εθνικών υπηρεσιών.»

Αιτιολογία

Σκοπός της τροποποίησης είναι να γίνει σεβαστό το πνεύμα της αρχής της επικουρικότητας και να προωθηθεί η συμμετοχή των τοπικών και περιφερειακών αρχών.

3.27. Παρότι συμφωνεί με το γενικό πνεύμα του άρθρου 17, η Επιτροπή των Περιφερειών προτείνει τις ακόλουθες τροποποιήσεις:

Να αντικατασταθεί η φράση:

«Τα κράτη μέλη μεριμνούν για τον καθορισμό προτύπων για την εθνική αλληλογραφία, καθώς και αν τα εν λόγω πρότυπα συμβιβάζονται με τα πρότυπα που καθορίστηκαν από την Επιτροπή για τις ενδοκοινοτικές διασυνοριακές υπηρεσίες.»

από τη φράση:

«Κατόπιν διαβουλεύσεων με τις τοπικές και περιφερειακές αρχές τα κράτη μέλη μεριμνούν για τον καθορισμό προτύπων για την εθνική αλληλογραφία, τα οποία συμβιβάζονται με τα πρότυπα που καθορίστηκαν από την Επιτροπή για τις ενδοκοινοτικές διασυνοριακές υπηρεσίες.»

3.28. Επίσης, να αντικατασταθεί η δεύτερη πρόταση της παραγράφου από τα εξής:

«Ωστόσο, λαμβανομένων υπόψη των εθνικών ιδιαιτεροτήτων, πρέπει να τεθεί ως γνώμονας η εξασφάλιση σε όλα τα κράτη μέλη εντός μιας αποδεκτής περιόδου προσαρμογής, ότι τουλάχιστον το 80 % των αποστολών των ταχυδρομικών αντικειμένων της ταχύτερης βασικής κατηγορίας θα διεκπεραιώνεται από άκρο σε άκρο μέσα σε μία εργάσιμη ημέρα, υπολογιζόμενη από την αναχώρηση μέχρι τη διανομή, και ότι θα διατηρηθούν τουλάχιστον τα πρότυπα που ήδη υπάρχουν στα κράτη μέλη.»

σε:

«Ωστόσο, λαμβανομένων υπόψη των εθνικών ιδιαιτεροτήτων, πρέπει να εξασφαλισθεί σε όλα τα κράτη μέλη ότι τουλάχιστον 90 % των αποστολών των ταχυδρομικών αντικειμένων της ταχύτερης βασικής κατηγορίας θα διεκπεραιώνεται από άκρο σε άκρο μέσα σε μία εργάσιμη ημέρα, υπολογιζόμενη από την αναχώρηση μέχρι τη διανομή.»

Αιτιολογία

Στόχος της τροποποίησης είναι ο καθορισμός ενός περισσότερο εφικτού επιπέδου για τη λειτουργία των φορέων παροχής προστατευόμενων υπηρεσιών.

3.29. Όσον αφορά το άρθρο 19, το οποίο αναφέρεται στις διαμαρτυρίες των χρηστών, προτείνεται να προστεθεί στην παράγραφο 1 το ακόλουθο κείμενο:

«... καθώς επίσης και για την τήρηση των όρων αυτών από όλους τους φορείς - ιδιωτικούς και δημόσιους - που λειτουργούν στον τομέα των ταχυδρομικών υπηρεσιών.»

Κεφάλαιο 7 - Η εναρμόνιση των τεχνικών προτύπων

3.30. Η Επιτροπή των Περιφερειών επικροτεί το περιεχόμενο του άρθρου 20 για την εναρμόνιση των τεχνικών προτύπων.

Κεφάλαιο 8 - Η συμβουλευτική επιτροπή

3.31. Η Επιτροπή των Περιφερειών επικροτεί τη σύσταση της συμβουλευτικής επιτροπής με βάση το άρθρο 21. Παράλληλα, ζητεί να τροποποιηθεί η πρώτη πρόταση του άρθρου από:

«Η Επιτροπή επικουρείται από συμβουλευτική επιτροπή, την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.»

σε:

«Η Επιτροπή επικουρείται από συμβουλευτική επιτροπή, την οποία αποτελούν αντιπρόσωποι των κρατών μελών και των περιφερειών και της οποίας προεδρεύει ο αντιπρόσωπος της Επιτροπής.»

Κεφάλαιο 9 - Η εθνική ρυθμιστική αρχή

3.32. Η Επιτροπή των Περιφερειών επικροτεί τον ορισμό της εθνικής ρυθμιστικής αρχής, επιθυμεί ωστόσο να τροποποιηθεί η πρώτη πρόταση του άρθρου από:

«Κάθε κράτος μέλος ορίζει μια εθνική ρυθμιστική αρχή για τον τομέα των ταχυδρομείων, ανεξάρτητη από νομική και λειτουργική άποψη από τους ταχυδρομικούς φορείς εκμετάλλευσης.»

σε:

«Κάθε κράτος μέλος ορίζει μια εθνική ρυθμιστική αρχή για τον τομέα των ταχυδρομείων, ανεξάρτητη από νομική και λειτουργική άποψη από τους ταχυδρομικούς φορείς εκμετάλλευσης, στην οποία συμμετέχουν εκπρόσωποι της τοπικής και περιφερειακής διοίκησης.»

Κεφάλαιο 10 - Τελικές διατάξεις

3.33. Η Επιτροπή των Περιφερειών επικροτεί τις τελικές διατάξεις της οδηγίας, επιθυμεί όμως - σε συμφωνία με τις προηγούμενες τροποποιήσεις να προτείνει να τροποποιηθεί η πρώτη πρόταση του άρθρου 23 από:

«Τρία χρόνια μετά την ημερομηνία έναρξης ισχύος της οδηγίας, και το αργότερο κατά τη διάρκεια του πρώτου εξαμήνου του έτους 2000, η Επιτροπή θα υποβάλει έκθεση προς το Ευρωπαϊκό Κοινοβούλιο και το Συμβούλιο σχετικά με την εφαρμογή της.»

σε:

«Τέσσερα έτη μετά την ημερομηνία έναρξης της ισχύος της παρούσας οδηγίας, η Επιτροπή υποβάλλει έκθεση στο Ευρωπαϊκό Κοινοβούλιο και το Συμβούλιο ως προς τον τρόπο της εφαρμογής της και προτείνει, αν είναι αναγκαίο, τους όρους προσαρμογής της καθολικής υπηρεσίας, αφενός, και των προστατευόμενων υπηρεσιών, αφετέρου, βάσει των άρθρων 100Α και 189Β της Συνθήκης.»

4. Συμπεράσματα

Η Επιτροπή των Περιφερειών επιδοκιμάζει το περιεχόμενο της οδηγίας, ιδιαιτέρως όσον αφορά την καθολική υπηρεσία, επιθυμεί όμως να προβεί στις ακόλουθες παρατηρήσεις:

Η Επιτροπή των Περιφερειών:

4.1. Ανησυχεί ότι η υπερβολικά εσπευσμένη ελευθέρωση του ταχυδρομικού τομέα ενδέχεται να καταστεί εμπόδιο για την αποδοτικότητα των οργανισμών παροχής προστατευόμενων υπηρεσιών, γεγονός που θα έχει αρνητικές επιπτώσεις για την καθολική υπηρεσία 7

4.2. Διακατέχεται από ανησυχίες όσον αφορά τις επιπτώσεις των αλλαγών που προαναφέρθηκαν, ιδιαιτέρως στις αγροτικές και στις αραιοκατοικημένες περιοχές 7

4.3. Ανησυχεί για την εξέλιξη της απασχόλησης στον τομέα. Στους δημόσιους ταχυδρομικούς οργανισμούς της Ευρωπαϊκής Ένωσης απασχολούνται σήμερα 1,4 εκατομμύρια εργαζόμενοι, κυρίως στις περιφέρειες και εκτός των μεγάλων αστικών κέντρων, δηλαδή σε τοπικά ταχυδρομεία, κ.λπ. 7

4.4. Αισθάνεται απογοήτευση για το γεγονός ότι κατά την κατάρτιση της οδηγίας δεν συνεκτιμήθηκε, παρά ελάχιστα, η πιθανή συμμετοχή των περιφερειών στη συμβουλευτική επιτροπή και στην εθνική ρυθμιστική αρχή 7

4.5. Τέλος, παρ'ότι επικροτεί την προώθηση της ελευθέρωσης, είναι της άποψης ότι η προσπάθεια αυτή θα πρέπει να διαρκέσει μεγαλύτερο διάστημα απ'ό,τι προτείνεται στην οδηγία.

Βρυξέλλες, 13 Ιουνίου 1996.

Ο Πρόεδρος της Επιτροπής των Περιφερειών

Pasqual MARAGALL i MIRA

() ΕΕ αριθ. C 322 της 2. 12. 1995, σ. 22.